שם טוב האבי 2

שם טוב הֶאבִי 2 הוא סרט קצר סאטירי ואופרת ראפ ביצירתו ובכיכובו של תמיר בר, המשך של הסרט "עלייתו ונפילתו של שם טוב האבי" שיצא בשנת 2020.

הסרט יצא לצפייה בערוץ היוטיוב והרשתות חברתיות של כאן דיגיטל, וכן באפליקציית כאן BOX.

הסרט בעל סטים יותר גדולים ונרחבים מקודמו בסדרה, ומכיל שימוש נרחב בבינה מלאכותית יוצרת ככלי לאפקטים חזותיים.

 תקציר הסרט 
כמה שנים לאחר עלילת הסרט הראשון האבי ממשיך לברוח מהרשויות ומגיע ליהוד הפוסט אפוקליפטית, עיר מדברית הסובלת מיוקר מחיה, בריחת מוחות, שנאת חינם בין התושבים ושוק עבודה מונופולי (מסעדת ה"שייק קבב" המקומית). הגעתו מזוהה, בעקבות נבואות עתיקות, עם ביאת "השליח" (של וולט), המקבילה המקומית למשיח היהודי, ולפיכך הוא זוכה לכבוד רב בקרב תושבי העיר ולמשרה כשליח (על חמור לבן) ב"שייק קבב". תושבי העיר מחולקים לשני מחנות, בעקבות סכסוך אידאולוגי הנוגע לשימוש ביישומון Waze, וכשהאבי תופס צד מתחילה קטטה המונית בין המחנות, בסיומה האבי מכה את הטייקון המנהל את העיר ותופס את השלטון. האבי מתרגל למעמדו החדש, ובסיוע פמליית יועצים (תוך ניצול אדישותם וכניעותם של תושבי העיר) הופך לשליט עריץ ומושחת. בעוד האבי נהנה ממנעמי השלטון, שליח מטעם השליט של נווה מונסון השכנה מגיע ובפיו מסר: שליטה של נווה מונוסון מתכוון, לאחר איחוד בין היישובים, להשתלט על כל מוקדי הכוח של העיר, ולהאבי ניתנת הברירה להיכנע או לסבול את נחת זרועו. האבי מגייס את תושבי העיר להלחם עבורו, ונושא נאום לוחמני ומלא פתוס שנועד לשלהב אותם אל מול האויב, כאשר בו בזמן (כך מתגלה לקראת סוף הנאום) נושא שליט מונסון נאום זהה אל מול בני עירו. בסוף הנאום שני הצבאות מסתערים אחד לעבר השני, ומופיע על פסגת הר המשקיף על שדה הקרב צבא שלישי אשר ארב להם.

בסרט משחקים ושרים ליעד מאיר, מתן פרץ, נגה ארז, אמיר חצרוני, דניאל חן, ברי סחרוף, ארקדי דוכין, אור בוטבול, תומר יוסף, מיכאל סוויסה, ישי סוויסה, מאיר סויסה, טל ראשון ועוד.

 אלבום פסקול הסרט 

האלבום פסקול הסרט יצא באותו יום שיצא הסרט לשירותי המוזיקה השונות וכולל 5 שירים שבוצעו במהלך הסרט, הרצועה השנייה "וולאקם טו יהוד" או בקיצור "יהוד" הוצגה בשירותי המוזיקה כתוב באנגלית תחת השם "Welcome to Ya Hood" שיפרשו בשפה העברית "ברוכים הבאים ליהוד" השיר דוגם את המילים "בוא הביתה" מהגרסה בעברית של שולה חן לשיר באנגלית "Sunday Mornin'" של מרגו גוריאן השיר נכנס למקום השביעי במצעד השבועי של גלגלצ. השיר "האבי" פותח במילים "אחד עומד ונואם" שזהו שם הרצועה החמישית.

 שירים מהסרט 
 האבי - שם טוב האבי נמלט ממקום המסתור שמצא בארצות הברית לאחר שהרשויות המקומיות מאתרות אותו ומבקשות לאסור אותו. לאחר שנפרד מבנו האמריקאי, בורח שם טוב עם נהג שודים בגילומו של הסטנדאפיסט והיוצר דניאל חן. ביצוע: תמיר בר ודניאל חן, מילים: תמיר בר, דניאל חן, רון ביטון, ישי סוויסה, לחן: תמיר בר וישי סוויסה, עיבוד והפקה מוזיקלית: ישי סוויסה, ייעוץ אומנותי: מיכאל סוויסה, ניר דנן, רביד פלוטניק, ליעד מאיר, זיו שביט, מיקס: ניר דנן, מאסטרינג: עידו אופיר
 Welcome to Ya Hood - שם טוב חובר למנקה שעבדה עבורו בסרט הראשון, ולאחר מסע ארוך באוקיינוס, מגיעים השניים למה שנראה כאי בודד, אך מתברר כי מדובר בעיר יהוד בעידן פוסט אפוקליפטי. שם טוב מגויס לשליחויות עבור עסק מקומי בשם "שייק קבב" ששולט בכלל שוק התעסוקה בעיר. ביצוע: תמיר בר, ברי סחרוף, נגה ארז ואורי רוסו, מילים: תמיר בר, ליעד מאיר, מיכאל סוויסה, נגה ארז, אורי רוסו, זיו שביט, ניר דנן, מרגו גוריאן, לחן: תמיר בר, ניר דנן, מרגו גוריאן, עיבוד והפקה מוזיקלית: ניר דנן, תרגום לשיר "בוא הביתה" בגרסה העברית של שולה חן: אבי קורן, ייעוץ אומנותי: אור מילשטוק, עמרי קסטן, מתן אגוזי, גיטרות, בס, קלידים, תכנותים: ניר דנן, קולות: ניר דנן, אביב ענבי, אור מילשטוק, מיקס: ניר דנן, מאסטרינג: עידו אופיר
 אל תענה - שם טוב מנסה לצאת לשליחות, אך מהר מאוד הוא מגלה כי היישומון ווייז מהווה מחלוקת חריפה שמפלגת את האוכלוסייה המקומית. כאשר מכריז כי הוא תומך ומאמין בו - פורצת קטטה, אשר בסופה תוקף שם טוב את בעלי העסק, אשר מופיע בדמותו של חזיר - כמו בסרט הראשון. ביצוע: תמיר בר, ליעד מאיר, ישי סוויסה, מילים: תמיר בר, ליעד מאיר, רון ביטון, מיכאל סוויסה, דניאל חן, ישי סוויסה, לחן: תמיר בר, ישי סוויסה, רון ביטון, עיבוד והפקה מוזיקלית: ישי סוויסה, ייעוץ אומנותי: מיכאל סוויסה, אור מילשטוק, עמרי קסטן, מתן אגוזי, זיו שביט, גיטרה: תומר רבינוביץ, כינור: שני (ניקי) מיבר, קולות: אביב ענבי, מיקס: ניר דנן, מאסטרינג: עידו אופיר
 עבד כי ימלוך - בעקבות התקיפה, משתלט שם טוב על העסק והופך אותו למעצמת סמים. העסק הולך וגדל במהירות עד שלבסוף יועציו של שם טוב משכנעים אותו להשתמש במיתוג ודעת קהל כדי להכשיר את עצמו להיראות כמנהיג לגיטימי. ביצוע: תמיר בר, מיכאל סוויסה, ישי סוויסה, מאיר סוויסה, מילים: תמיר בר, אור מילשטוק, עמרי קסטן, מיכאל סוויסה, ניר דנן, לחן: תמיר בר, ניר דנן, אור מילשטוק, עמרי קסטן, עיבוד והפקה מוזיקלית: ניר דנן, אור מילשטוק ועמרי קסטן, גיטרות, בס, קלידים, תכנותים: ניר דנן, קולות: ניר דנן, אור מילשטוק, עמרי קסטן, אביב ענבי, מיקס: ניר דנן, מאסטרינג: עידו אופיר
 אחד עומד ונואם - שליח (תומר יוסף) שנשלח לשם טוב על-ידי מנהיג העיירה נווה מונוסון, מבשר לו כי בכוונותיהם להשתלט על יהוד - הכרזה המובילה למלחמה. בעוד צבא יהוד וצבא נווה מונוסון יוצאים לקרב זה כנגד זה - מגלים הצבאות צבא שלישי שאורב להם. בהשתתפות ארקדי דוכין ושורד השבי אור לוי. ביצוע: תמיר בר, ארקדי דוכין, מקהלת "שיר הלל", מילים: תמיר בר, אור מילשטוק, עמרי קסטן, ישי סוויסה, ליעד מאיר, זיו שביט, בנצי שטיין, יצחק ברי, לחן: תמיר בר, ישי סוויסה, חנן בן ארי, רון ביטון, אור מילשטוק, עמרי קסטן, בנצי שטיין, אליהו קליין, עיבוד והפקה מוזיקלית: ישי סוויסה, עיבוד נוסף: אור מילשטוק ועמרי קסטן, ייעוץ אומנותי: מיכאל סוויסה, ניר דנן, רביד פלוטניק, ליעד מאיר, זיו שביט, כינור: שני (ניקי) מיבר, קולות: ישי סוויסה, אביב ענבי, אור (אורקו) כהן, גיא חממי, מור סיון, שי סיון, מעיין גילה, עומר גני, מיקס: ניר דנן, מאסטרינג: עידו אופיר, מכיל סמפול באדיבות מקהלת הילדים "שיר הלל" לשיר "אל תיפול" כל הזכויות שמורות.

 רשימת רצועות 

 קישורים חיצוניים 


 הערות שוליים 

2025 11
קטגוריה:סרטי 2025
קטגוריה:2025 במוזיקה
קטגוריה:היפ הופ ישראלי
קטגוריה:סרטים ישראליים קצרים
קטגוריה:סרטים מוזיקליים ישראליים
קטגוריה:סרטים ישראליים משנת 2025
קטגוריה:תאגיד השידור הישראלי: תוכניות וסדרות רשת